Tisztelt Nemzeti Színház!

Nemrég elkészült művem, a Csongor és Tünde, egy igazán tanulságos dráma. Célközönsége főleg a mai diákság illetve fiatalok, akik még randevú gyanánt is beülhetnek az előadásra. Romantikus jegyekben bőven rendelkezik és nem csak a művészeti korszak megnevezésére gondolok ez alatt. Hasznos lenne megnéznie a diákságnak, mert amellett, hogy némely szereplő kisugárzása, kiszólásai mosolyt csalnak az arcukra, még egy kis ravaszságot is eltanulhatnak, ami a nagybetűs életben sosem árt.

Az mű a romantika jegyében készült, ezért színpadra állításakor és a célközönség életkorára tekintve pár dolgot átültethetne a rendező a kornak megfelelően. Mint a mű szerzője, szeretnék pár tippet adni úgy, hogy a darab se veszítsen mondanivalójából.

1. A helyszínek modernizálásával kapcsolatban a várost tudom ajánlani.
2. A szereplők jelmezeit a modern ruházatra lehet cserélni. Csongornak öltönyt választanék, Balgának munkásruhát, Tündének valami elegánst, Mirígynek rongyokat inkább. Az ördögfiaknak bőrszerkót, Ledérnek pedig valami lenge „göncöt”. A fejedelem legyen katonai ruhában, a tudós fehér köpenyben és a kalmár aranyszínű jelmezt viseljen.
3. A kardot pisztollyal vagy puskával lehetne helyettesíteni. Persze e tárgyak színpadi megfelelőjével.
4. Az Éj birodalmát kérem a háttérben felhővel, hegycsúccsal, csillagokkal, Holddal és félhomállyal egyértelműsíteni.
5. A tündérpalota helyett a záró képnél az aktualizálás szempontját figyelembe véve, kiemelkedhetne egy templom, amibe Csongor és Tünde besétál.

A főszereplőket megválasztani az egyik legnehezebb feladat. **Csongor**t egy sármos fiatalembernek kell játszania. Legyen ravasz és éles eszű, vagy legalábbis meggyőző legyen, hogy a főhős ilyen. Csongor kétségbeesését a színész tegye játékával átérezhetővé, úgy, hogy megszánja őt a közönség. Bátorsága tettén és kisugárzásán is tükröződjön, és játékával a színész alkalmazkodjon a szöveghez. A **Tündé**t alakító színésznőnek szőkének kell lennie. Fontos, hogy a női szereplők közül ő a leggyönyörűbb. Tünde egy anya elhivatottságával küzd, hogy megtalálja szerelmese, ezt érzékeltetnie kell annak, aki őt játssza. **Balga** eleinte depressziós, a színésznek a megfáradtság, a reményvesztés és elhagyatottság kell, hogy kiüljön arcára. Falánkságát illetve állandó szomjúságát nagy hassal lehetne ábrázolni, illetve alkoholproblémákkal küszködőként beállítani. A pocakos szolga mégis humorával és ravaszságával el kell, hogy nyerje a közönség sajnálatát illetve rokonszenvét. **Ilma** alakja szorosan össze van fonódva Tündéével és Balgáéval. Egy dundibb hölgynek kell Ilma bőrébe bújnia, olyannak, aki jól át tudja élni a szerep tulajdonságait. Ilma szókimondóságával, őszinteségével, megjegyzéseivel néha olyan, mintha felvágták volna a nyelvét, ehhez kell a színésznőnek passzolnia. Ha meglátja Balgát, éreztetnie kell, hogy odavan érte, de azt is, hogy szeretné kordában tartani urát. **Mirígy** egy idősebb nő, aki igazán gonosz arcot tud vágni, gonoszul nevetni. Alacsony, görbe, bottal jár és süssön az arcáról (még ha el is van maszkírozva), hogy mennyire utálja a szerelmeseket. **Kurrah, Berreh, Duzzog** karaktere fekete. Olyan férfi színészek kellenek, akik megtéveszthetőek, irányíthatóak és naivak. Vevők kell, hogy legyenek a játékra mindig, illetve, ha a színpadon kívül barátok, könnyebben játsszák el a testvérek szerepét. Gyerekes civakodásuk mosolyt kell, hogy csaljon a nézők arcára. Kurrah karaktere testalkatilag hasonlítson Balgáéhoz, ezért tud a helyébe lépni. Kell az ördögöknek, hogy farkuk legyen és sapkájuk, amit ha levesznek, kis szarvacska figyel ki alóluk. **Ledér** karcsú bombázó, de könnyűvérű. Ezt nem csak az őt alakító színésznő ruhája, hanem alakítása is egyértelművé kell tennie. Fontos, hogy ne szőke legyen, mert Tünde szőke hajtincsével változik majd csak azzá.

Ha később esetleg mozifilmet szeretnének csinálni drámámból, játszódhatna a cselekmény egy nagyvárosban, és az első felvonás fája egy felhőkarcolóban helyet kapott cég logója lehetne. Csongor egy tehetős üzletember fiaként bármit megkapott, most a szerelmet keresi, és buliból buliba jár. Balga játszhatna egy személyzeti dolgozót. Tünde pedig egy vidéki diáklány, aki látogatóba érkezett a céghez az első felvonásban a dajkájával, Ilmával/ Böskével. Böske a felhőkarcoló mellett dolgozott és feleségül ment Balgához, de vidékre költözött, hogy Tünde dajkája legyen. Mirígy, mint ex-maffiamama/koldus tűnhetne fel a színen, és az ördökfiak piti bűnözőként. A kardot pisztoly, puska helyettesíthetné, míg az utat betonút, a kocsit autó. Az utolsó felvonásban Mirígy a felhőkarcolóban helyet kapott céget szeretné kirabolni, de Kurrah, Berreh, Duzzog pénzjutalom reményében kapják el. A film, Tünde és Csongor csókjával zárul.